CELEX: 62019CN0199
Language: da
Date: 2019-02-27 00:00:00
Title: Sag C-199/19: Anmodning om præjudiciel afgørelse indgivet af Sąd Rejonowy dla Łodzi-Śródmieścia w Łodzi (Polen) den 27. februar 2019 — RL sp. z o.o. mod J.M.

13.5.2019   
            
            
               DA
            
            
               Den Europæiske Unions Tidende
            
            
               C 164/30
            
         
      Anmodning om præjudiciel afgørelse indgivet af Sąd Rejonowy dla Łodzi-Śródmieścia w Łodzi (Polen) den 27. februar 2019 — RL sp. z o.o. mod J.M.
      (Sag C-199/19)
      (2019/C 164/33)
      Processprog: polsk
      
         Den forelæggende ret
      
      Sąd Rejonowy dla Łodzi-Śródmieścia w Łodzi
      
         Parter i hovedsagen
      
      
         Sagsøger og sagsøgt vedrørende modkravet: RL sp. z o.o.
      
         Sagsøgt og sagsøger vedrørende modkravet: J.M.
      
         Præjudicielle spørgsmål
      
      
                  1)
               
               
                  Skal artikel 2, nr. 1), i Europa-Parlamentets og Rådets direktiv 2011/7/EU af 16. februar 2011 om bekæmpelse af forsinket betaling i handelstransaktioner (1), som er gennemført i polsk ret ved artikel 4, nr. 1, i lov om betalingsfrister i handelstransaktioner af 8. marts 2013 (Dz. U. 2009, pos. 118, konsolideret udgave), fortolkes således, at også aftaler, hvis karakteristiske ydelse består i mod vederlag at overlade en genstand til midlertidig benyttelse (f.eks. leje- og forpagtningsaftaler), anses for forretningsmæssige transaktioner, som indebærer levering af varer eller tjenester mod vederlag (handelstransaktioner)?
               
            
                  2)
               
               
                  Såfremt det første spørgsmål besvares bekræftende: Skal dette direktivs artikel 5, som er gennemført i polsk ret ved artikel 11, stk. 1, i lov om forsinket betaling, fortolkes således, at der foreligger en ratebetalingsaftale mellem parterne i en handelstransaktion, når det er aftalt, at debitor skal yde en tilbagevendende pengebetaling, også i tilfælde, hvor aftalen er indgået på ubestemt tid?
               
            
         (1)  EUT 2011 L 48, s. 1